सुदूरपश्चिम स्पोर्ट्स अवार्डको तयारी
नेपाल खेलकुद पत्रकार मञ्च कैलाली समन्वय शाखाले प्रदान गर्ने स्पोर्ट्स अवार्ड तेस्रो संस्करणको तयारी सुरु भएको छ । तेस्रो सुदूरपश्चिम स्पोर्ट्स अवार्ड २०७८’को वर्ष पुरुष खेलाडी विधालाई काठमाडौंको मास ह्युमन रिसोर्सेजले प्रायोजन गरेको छ । अवार्ड चैत २५ मा धनगढीमा हुनेछ ।
धनगढी — नेपाल खेलकुद पत्रकार मञ्च कैलाली समन्वय शाखाले प्रदान गर्ने स्पोर्ट्स अवार्ड तेस्रो संस्करणको तयारी सुरु भएको छ । तेस्रो सुदूरपश्चिम स्पोर्ट्स अवार्ड २०७८’को वर्ष पुरुष खेलाडी विधालाई काठमाडौंको मास ह्युमन रिसोर्सेजले प्रायोजन गरेको छ । अवार्ड चैत २५ मा धनगढीमा हुनेछ ।समन्वय शाखाका अध्यक्ष सीताराम ओझा र मास ह्युमनका अध्यक्ष एकेन्द्र कुँवरले प्रायोजन सम्झौतापत्रमा हस्ताक्षर गरे । कुँवर राष्ट्रिय खेलकुद परिषद्का बोर्ड सदस्य रहेका हुन् । आफ्नै क्षेत्रमा हुने अवार्डमा सहभागी हुन पाउँदा निकै खुसी लागेको कुँवरले बताए ।उत्कृष्ट खेलाडी पुरुष र महिला, उत्कृष्ट प्रशिक्षक, वर्ष युवा खेलाडी, स्पेसल अवार्ड, लाइफटाइम एचिभमेन्ट अवार्ड, सुदूरपश्चिम आइकन महिला र पुरुष विधामा अवार्ड प्रदान गरिने अध्यक्ष ओझाले बताए । तेस्रो सुदूरपश्चिम स्पोर्टस अवार्डको मुख्य प्रवद्र्धकमा सुदूरपश्चिम प्रदेश खेलकुद परिषद् रहेको छ ।